МБОУ «В-Дженгутайская СОШ»

6 классалда авар мац1алъул дарсил технологияб карта

**Х1адур гьабуна муг1алим:**

**Хайбулаева Саида Х1асановнаялъ**

6 классалда авар мац1алъул дарсил технологияб карта

Тема: «Прилагательное»

Дарсил мурадал:

    1.Лъай кьеялъул

Каламалъул бут1а предметияб ц1ар такрар гьаби ва щула гьаби. Прилагательноялъе баян кьезе ва предложениялда жаниб гьеб сундулъ рекъон колебали лъималазда бич1ч1изаби. Предложениялда жаниб гьеб бат1а бахъизе лъай.

2.Лъай цебет1езабиялъул.

Ц1алдохъабазда авар грамматика лъаялъул рахъ цебет1езаби, ц1алул ва хъвавул каламалъулъ кколел гъалат1ал дагьлъи.К1алзул калам пасих1го г1уц1изе ва пикраби загьир гьаризе ц1алдохъаби ругьун гьари.    Гъалат1 ккеялда х1инкъич1ого, ц1алдохъаби жавабал кьеялда т1ад х1алт1изе куцай.

3.Тарбия кьеялъул.

Литературияб каламалъул кумекалдалъун ц1алдохъаби авар мац1 ц1унизе ва гьеб бокьизе ругьун гьари.                                                Цоцаздехун адаб-х1урмат куцай, цоцалъ рекъон х1алт1изе ругьун гьари,гьелдалъун лъималазул гьудуллъи щула гьаби, гьоркьоблъи гьуин гьаби. Рахьдал мац1алде ва Ват1аналде гьезул рак1азулъ ч1ух1и ва рокьи бижизаби.

(слайд 2)

  Дарсил тайпа:г1адатаб гуреб дарс.

Дарсил алатал: техь,тетрадал,презентация,интерактивияб доска ва гь.ц ( слайд 3 )

                            Дарсил план :

1.Класс дарсиде х1адури.

2.Араб дарс гьикъи.

3.Ц1ияб дарсиде лъимал рачин.

4.Ц1ияб тема.

5. Дарс щула гьаби

6.Х1ухьбахъиялъул лах1зат

7.Къокъаккун х1алт1и

8.Проектияб х1алт1и

9.Т1ехьалдаса х1алт1и

10.Дарсил х1асил гьаби

11.Къиматал лъей

12.Рокъобе х1алт1и

|  |  |  |  |
| --- | --- | --- | --- |
| № | Дарсил тартиб | Муг1алимасул иш | Ц1алдохъабазул иш |
| 1 | Цебераг1и | Ассаламу г1алайкум,  Хириял ц1алдохъаби:  Ц1а г1адинал г1олилал,  Г1амал берцинал ваcал.  Жеги салам нужее,  Жидер калам гьуинал,  Гьайбатаб г1амалалъул,  Гъалал берцинал ясал!  (Слайд 4)  (Лъималазул ц1алуде гъира бижизабиялъе,берцинаб саламги кьун,х1адурила дарсиде) | -Цин муг1алимасе,цинги цоцазе гьимун,салам кьела  -Лъималазул дарсидехун берцинаб бербалагьи бук1иналъе к1вар кьела |
| 2 | Цебе малъараб такрар гьаби | Нилъеца араб дарсида сапар бухьун бук1ана цо г1ажаибаб улкаялде. Гьеб улкаялда ц1арги бук1ана. Каламалъул бут1аби.                                                                                                                   Гьеб улкаялда кверщел гьабун буго.  чан ханас? (10)  Руго гьенир ханзаби жалго жидедаго ч1аралги ва кумекалъулалги.  Чанха ругел жалго жидедаго ч1арал(6). Кина-кинал?  Кумекалъул(4).Кина-кинал?.  Кинаб каламалъул бут1агун нилъеца лъай –хъвай гьабураб? (Пр.ц1).  -Предметияб ц1ар сунда абулеб?  -Кинал суалал рач1унел пр .ц1?  -Чан жинс бугеб  пр.ц1?  -мисалал рачине .  -Чан г1адатаб падеж бугеб?(слайд 5) | -Лъималазул жавабал  -6-жалго жидедаго ч1арал каламалъул бут1аби  -4-кумекалъул каламалъул бут1аби  -Мисалал рачина  -Предметияб ц1ар  Щиб?,щив?,щий?,щал?  -Чиясул,ч1ужуялъул  ,гьоркьохъеб  -4 г1адатаб падеж |
| 3 | Ц1ияб дарсиде лъимал рачин | Лъимал,жакъасеб дарсил кьоч1ое дие босизе бокьун буго гьадинал коч1ол мухъал:  Гьава лъик1аб,лъим гьуинаб,  Гьайбатаб цо ракь бук1араб,  Кьер-кьераб квен,керчал рохьал,  Бахьинлъарал жанир ругеб.  Гьеб ракьалда кверщел гьабун,  Кутакаб гъалбац1 бук1араб,  Кодор щварал х1айванал ч1ван,  Х1ал-зулмуялда хьвадулеб……  Ц1адаса Х1амзат. (слайд 6 )  -Гьал коч1ол мухъазул автор щив?  -Коч1ода ц1ар щиб  - Сундул х1акъалъулъ ах1улел рук1арал Х1амзатица куч1дул?  -Баг1ар хъварал раг1аби кинаб суалалъе жабаблъун рач1унел? Слайд 7)  -Кинаб каламалъул бут1а гьел колел?  - Сундул х1акъалъулъ нижеца жакъа дарсида бицине бугеб,кинал масъалаби нижеца дарсида т1уразаризе ругел? (слайд 5) | -Суалазе жавабал кьола  -Ц1адаса Х1амзатил х1акъалъулъ лъалеб бицуна  -Ц1адаса Х1амзат  -«Гъалбац1ги г1анк1ги»  -Кинаб?,кинал?  -Прилагательное |
| 4 | Ц1ияб тема | «Прилагательное»  Прилагательное абула предметалъул г1аламатал рихьизарулеб ва кинаб? кинав? кинай? кинал? абураб суалазе жаваблъун бач1унеб каламалъул бут1аялда.  Масала:Ц1акъав вас.                  Ц1акъай яс.                  Ц1акъаб чу.                   Ц1акъал лъимал.  Прилагательное хисула жинсазде ва формабазде.  Лъик1ав чи.  Лъик1ай г1адан.  Лъик1аб росу.  Лъик1ал г1адамал.  Прилагательное предметияб ц1аргун рекъон кола жинсалъулъги цолъул ва г1емерлъул формаялдаги.  Ц1одорав чи.  Ц1одорай ч1ужу.  Ц1одораб гьой .  Ц1одорал васал,ясал,ц1иркъал.  Авр мац1алда прилагательное падежазде сверуларо, сверула пр.ц1. бак1алда х1алт1изабураб мехалъ.  Прилагательноялъул жинсиял г1аламатал кола.  Ч.ж-в,ч1.ж-й,гь.ж-б,г1ем.ф-р,-л. Берцинав вас.                                                               Берцинай яс.                                                               Берцинаб гурде.                                                               Берцинал т1угьдул.  Предложениялда жаниб прилагательное г1емерисеб определениелъун ва составияб сказуемоялъул ц1арулаб бут1алъун ккун бук1уна.  Исана хинаб хасел бач1ана  .(слайд 8-12) | Лъимал т1амила мисалал рачине.  Прилагательноеги гъорлъе ккезабун,предложениял ургъизе. |
| 5 | Дарс щула гьаби | Жалго жидедаго ч1ун х1алт1и:  Раг1уца,каваби,тамахаб,маххулал, рагьула  2) предложение г1уц1изе).   Г1умру, эбел -инсуе, талих1аб, дица,  гьарула ,ва,  халатаб.  -Прилагательноялда гъоркь х1уч ц1азе  -Жинс ва форма бицине  3)Къадарал ц1алдохъабигун х1алт1и  (слайд 13)  Т1асабищул диктант  Г1ат1идаб ва бечедаб ВIатан буго нилъер. Нилъер гьайбатаб ВатIаналда руго чIахIиял рохьал, рорхатал мугIрул. МугIруздасан чвахулел руго хехал гIорал. Гьенир рижула тIагIамал пихъал. Рорхатал мугIрузда кванала гIиял. Гьез нилъее кьола кьарияб гьан, беэнаб хIан, тамахаб квас, гьуинаб рахь. РакI пана гьабула нилъер ВатIаналъул тIабигIаталъ.(слайд 14) | Тамахаб раг1уца маххулал каваби рагьула.  Киназго цадахъ рекъон г1уц1ула кици ва предложение  Каламалъул бут1абазде кици бикьула  Конвертазда жанир лъурал суратал  Пр.ц1аралъе жинсгун формаялъулъ данде колел прилагательноял ургъизе    Прилагательноял рат1а росун хъвазе  Жинс ва форма бихьизабила |
| 6 | Х1ухьбахъиялъул лах1зат | -Лъимал.гьабсаг1ат нилъеца х1ухь бахъила,ах1ила Р.Х1амзатовасул  «Маг1арулал кеч1» (слайд 15) | Маг1арулазул гимн  Р.Х1амзатов «Маг1арулал»  Ах1ила киналго ц1алдохъабаз |
| 7 | Къокъаккун х1алт1и  (г1урус мац1алъул дарсилгун бухьен) | Таржама  Авар мацIалде буссинабе:  Рассказывают, что в давние времена, если враги пересекали границу Дагестана, то на самой высокой горе разжигали огонь высотой с башню. Увидев его, все аулы разжигали свои костры. Это и был тот стремительный клич, который заставлял горцев садиться на боевых коней.(слайд 16) | Къокъаккун х1алт1ула  Маг1арул мац1алде буссинабун,текст хъвала |
| 8 | Проектияб х1алт1и | Хабар лъуг1изабизе.  Нижер буго г1ажаибго берцинаб кету.Гьеб…. (слайд 17)  Прилагательноязе антонимал ратизе | Жалго жидедаго ч1ун х1алт1и  Гьит1инабго хабар хъвала,прилагательноялги гъорлъе ккезарун |
| 9 | Т1ехьалдасан х1алт1и | Х1алт1и №2;гьум 61 (слайд 18) | Лъималаз х1алт1и хъвала |
| 10 | Дарсил х1асил гьаби-рефлексия | **-Прилагательное сунда абулеб ?**  **-Кинал суалал рач1унел ругел прилагательноялъе ?**  **- Прилагательное пр. ц1аргун сундулъ рекъон кколеб?**  **-Предложениялда жаниб прилагательное щиблъун ккун бук1унеб?**  **-Прилагательноялги гъорлъе ккезарун предложениял г1уц1изе. (слайд 19)** | Лъималаз жавабал кьела  Лъималазул жавабал |
| 11 | Къиматал лъей  Рокъобе х1алт1и | **& 17;х1алт1и № 5,гьум;61 (слайд 20)** | Рокъобе х1алт1и дневниказда хъвала |